กฎกระทรวงกฎกระทรวงว่าด้วยการขอรับใบอนุญาตการออกใบอนุญาต การต่ออายุใบอนุญาตประกอบการรับจ้างบรรทุกคนโดยสารและการรับจดทะเบียนรถยนต์รับจ้างแบบพิเศษในเขตกรุงเทพมหานครพ.ศ. ๒๕๕๔ อาศัยอำนาจตามความในมาตรา ๕ (๑) (๒) (๓) (๔) (๕) (๑๐) และ (๑๘) แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ มาตรา๕ (๑๔) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗ มาตรา ๒๓วรรคสี่ และมาตรา ๒๔ วรรคสาม แห่งพระราชบัญญัติรถยนต์ พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้รถยนต์รับจ้างแบบพิเศษ หมายความว่ารถยนต์รับจ้างบรรทุกคนโดยสารไม่เกินเจ็ดคนแบบพิเศษ (TAXI-VIP)ใบอนุญาต หมายความว่าใบอนุญาตประกอบการรับจ้างบรรทุกคนโดยสารโดยใช้รถยนต์รับจ้างแบบพิเศษข้อ ๓ ผู้ใดประสงค์จะขอรับใบอนุญาตให้ยื่นคำขอต่อนายทะเบียนตามแบบที่อธิบดีกำหนดพร้อมด้วยหลักฐาน ดังต่อไปนี้(๑) บริษัทจำกัด หรือบริษัทมหาชน จำกัด(ก) หนังสือรับรองการจดทะเบียนนิติบุคคล(ข)สำเนาหรือภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนของกรรมการผู้มีอำนาจ(ค) ตัวอย่างรอยตราประทับของผู้ยื่นคำขอ ๒ ตรา (ถ้ามี)(ง) ตัวอย่างเครื่องหมายประจำรถที่ประสงค์จะใช้(จ) รูปถ่ายสำนักงานและสถานที่เก็บรถยนต์ขนาด ๗.๖๐ x ๑๒.๗๐ เซนติเมตร จำนวน ๒ รูป(ฉ)หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดของที่ตั้ง(ช) หลักฐานแสดงกรรมสิทธิ์หรือสิทธิครอบครองรถตามกฎหมาย (ถ้ามี)(๒) สหกรณ์(ก) สำเนาหรือภาพถ่ายใบรับจดทะเบียนสหกรณ์(ข) บัญชีรายชื่อสมาชิกของสหกรณ์ฉบับที่นายทะเบียนสหกรณ์รับรอง(ค) สำเนาหรือภาพถ่ายข้อบังคับของสหกรณ์(ง) ตัวอย่างรอยตราประทับของผู้ยื่นคำขอ ๒ ตรา (ถ้ามี)(จ) ตัวอย่างเครื่องหมายประจำรถที่ประสงค์จะใช้(ฉ) รูปถ่ายสำนักงานและสถานที่เก็บรถยนต์ขนาด ๗.๖๐ x ๑๒.๗๐ เซนติเมตร จำนวน ๒ รูป(ช)หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดของที่ตั้ง(ซ) หลักฐานแสดงกรรมสิทธิ์หรือสิทธิครอบครองรถตามกฎหมาย (ถ้ามี)ข้อ ๔ ในการขอรับใบอนุญาตให้ผู้ยื่นคำขอเสนอแผนธุรกิจการประกอบการรับจ้างบรรทุกคนโดยสารตามที่อธิบดีประกาศกำหนดซึ่งอย่างน้อยต้องประกอบด้วย(๑) โครงสร้างการจัดการองค์กร การพัฒนาบุคลากร และมาตรฐานการบริการ(๒) จำนวนรถที่ต้องใช้ในการประกอบการซึ่งต้องไม่น้อยกว่าสิบคัน(๓) แผนด้านการซ่อมและบำรุงรักษารถ(๔) แผนด้านความปลอดภัยเกี่ยวกับตัวรถ ผู้ขับรถและคนโดยสาร(๕) แผนด้านการตลาดและด้านการเงินข้อ ๕ ในการออกใบอนุญาตให้นายทะเบียนกำหนดเงื่อนไขไว้ในใบอนุญาตเกี่ยวกับ(๑) จำนวนรถที่ใช้ในการประกอบการซึ่งต้องไม่น้อยกว่าสิบคัน(๒) สถานที่เก็บ ซ่อม และบำรุงรักษารถ(๓) มาตรฐานการบริการในการประกอบการ(๔) เงื่อนไขอื่นตามที่อธิบดีประกาศกำหนดข้อ ๖ ใบอนุญาตให้ใช้ตามแบบแนบท้ายกฎกระทรวงนี้ข้อ ๗ ผู้รับใบอนุญาตต้องนำรถมาจดทะเบียนไม่น้อยกว่าจำนวนรถขั้นต่ำตามที่กำหนดในข้อ๕ (๑) ภายในเก้าสิบวันนับแต่วันที่ได้รับใบอนุญาตกรณีผู้รับใบอนุญาตมีเหตุจำเป็นไม่สามารถนำรถมาจดทะเบียนได้ภายในระยะเวลาที่กำหนดตามวรรคหนึ่งให้นายทะเบียนมีอำนาจขยายเวลาได้อีกไม่เกินสองครั้ง ๆ ละไม่เกินสามสิบวันข้อ ๘ รถยนต์รับจ้างแบบพิเศษตามกฎกระทรวงนี้ให้มีอายุการใช้งานได้ไม่เกินเก้าปีนับแต่วันที่รถยนต์นั้นจดทะเบียนครั้งแรกในกรณีที่รถยนต์รับจ้างแบบพิเศษครบอายุการใช้งานตามวรรคหนึ่งหรือถูกเพิกถอนใบอนุญาตให้ผู้รับใบอนุญาตนำเครื่องหมายตามข้อ๙ (๙) ออกและส่งคืนแผ่นป้ายทะเบียนรถพร้อมนำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการระงับทะเบียนหรือเปลี่ยนประเภทรถภายในสามสิบวันนับแต่วันที่ครบอายุการใช้งานหรือถูกเพิกถอนใบอนุญาตแล้วแต่กรณีข้อ ๙ รถยนต์รับจ้างแบบพิเศษที่จะนำมาประกอบการรับจ้างบรรทุกคนโดยสารต้องมีลักษณะและเครื่องอุปกรณ์ดังต่อไปนี้(๑) เป็นรถเก๋งสองตอนหรือรถลักษณะอื่นตามแบบที่อธิบดีประกาศกำหนดหรือให้ความเห็นชอบ มีประตูไม่น้อยกว่าสี่ประตูความกว้างไม่น้อยกว่า ๑.๗๙ เมตร ความยาวไม่น้อยกว่า ๔.๗๙ เมตร ความสูงไม่เกิน ๒เมตร และเครื่องยนต์ต้องมีขนาดกำลังสูงสุดไม่น้อยกว่า ๑๔๕ แรงม้า ระบบเมตริก (PFERDESTARKE ;PS) ซึ่งวัดตามข้อกำหนดของคณะกรรมาธิการเศรษฐกิจยุโรปแห่งสหประชาชาติ(UNITED NATIONS ECONOMIC COMMISSION FOR EUROPE; UNECE)(๒) เป็นรถยนต์ใหม่สำเร็จรูปจากโรงงาน(๓) มีสีขาวเป็นสีของตัวรถ หรือสีอื่นตามที่นายทะเบียนให้ความเห็นชอบ(๔)มีและใช้ส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงหรือที่ใช้ร่วมกับการใช้น้ำมันเชื้อเพลิง(๕) มีและใช้เครื่องสื่อสารตามแบบ ประเภทหรือชนิดที่อธิบดีประกาศกำหนดหรือให้ความเห็นชอบและแสดงเครื่องหมายการใช้เครื่องสื่อสาร ณ ที่ซึ่งคนโดยสารเห็นได้ชัดเจน ทั้งนี้ ตามลักษณะ ขนาด ตำแหน่งและเงื่อนไขที่นายทะเบียนประกาศกำหนด(๖) มีและใช้มาตรค่าโดยสารตามแบบหรือชนิดที่อธิบดีประกาศกำหนดหรือให้ความเห็นชอบติดตั้งไว้ด้านซ้ายของผู้ขับรถโดยมาตรค่าโดยสารต้องติดตั้งอุปกรณ์ที่สามารถพิมพ์รายละเอียดค่าโดยสารหรือใบเสร็จรับเงินซึ่งมีรายการอย่างน้อยดังนี้(ก) จำนวนเงินค่าโดยสารตามอัตรา ระยะทาง และระยะเวลาที่กำหนด(ข) หมายเลขทะเบียนรถยนต์รับจ้าง(ค) ชื่อนิติบุคคลผู้เป็นเจ้าของรถยนต์รับจ้าง(๗)มีและใช้อุปกรณ์ในการค้นหาตำแหน่งของรถยนต์รับจ้างแบบพิเศษตามแบบหรือชนิดที่นายทะเบียนประกาศกำหนด(๘) มีอุปกรณ์อันจำเป็นเพื่อความปลอดภัยตามที่อธิบดีประกาศกำหนด(๙) มีเครื่องหมายเป็นอักษรโรมัน TAXI-VIP และเครื่องหมายอื่นใดตามแบบลักษณะ ขนาด และตำแหน่งที่อธิบดีประกาศกำหนด(๑๐)มีเครื่องหมายงดรับจ้างบรรทุกคนโดยสารเป็นแผ่นป้ายรูปสี่เหลี่ยมผืนผ้า มีพื้นสีขาวขนาดไม่น้อยกว่า ๑๐ x ๒๒ เซนติเมตร และมีเส้นกรอบสีแดงหนาไม่น้อยกว่า ๐.๕เซนติเมตร ตรงกลางมีตัวอักษรสีแดงคำว่า งดรับจ้าง ขนาดสูงไม่น้อยกว่า ๕ เซนติเมตร และเส้นของตัวอักษรหนาไม่น้อยกว่า ๐.๖เซนติเมตร สำหรับผู้ขับรถยนต์รับจ้างแบบพิเศษแสดงที่หน้ารถด้านซ้ายของผู้ขับรถโดยให้สามารถมองเห็นได้ชัดเจนจากภายนอกรถทั้งในเวลากลางวันและกลางคืนเมื่อไม่ประสงค์จะทำการรับจ้างบรรทุกคนโดยสารข้อ ๑๐ รถยนต์รับจ้างแบบพิเศษที่จะนำมาประกอบการรับจ้างบรรทุกคนโดยสารอาจติดตั้งอุปกรณ์กั้นระหว่างที่นั่งคนขับรถกับคนโดยสารภายในห้องโดยสารก็ได้ในกรณีที่มีเหตุจำเป็นเพื่อประโยชน์ในการคุ้มครองความปลอดภัยในชีวิตร่างกายหรือทรัพย์สินของคนขับรถหรือคนโดยสารให้อธิบดีมีอำนาจกำหนดให้รถยนต์รับจ้างแบบพิเศษต้องติดตั้งอุปกรณ์ตามวรรคหนึ่งได้ ทั้งนี้ โดยประกาศในราชกิจจานุเบกษาคุณลักษณะ วิธีการติดตั้ง และแบบของอุปกรณ์ตามวรรคหนึ่งหรือวรรคสองให้เป็นไปตามหลักเกณฑ์ วิธีการ และเงื่อนไขที่อธิบดีประกาศกำหนดข้อ ๑๑ ผู้รับใบอนุญาตต้องปฏิบัติตามเงื่อนไขดังต่อไปนี้(๑) จัดให้มีประกันความเสียหายประเภท ๑ หรือประเภท ๓สำหรับรถยนต์รับจ้างแบบพิเศษทุกคันเพิ่มเติมจากการจัดให้มีประกันความเสียหายตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ โดยมีวงเงินความคุ้มครองดังนี้(ก) ความเสียหายต่อชีวิตหรือร่างกายในวงเงินไม่ต่ำกว่าสองแสนบาทสำหรับการชดใช้ค่าเสียหายต่อหนึ่งคนในแต่ละครั้ง และ(ข) ความเสียหายต่อทรัพย์สินในวงเงินไม่ต่ำกว่าสองแสนบาทสำหรับการชดใช้ค่าเสียหายในแต่ละครั้ง(๒) จัดให้มีการบันทึกประวัติ ที่อยู่และหมายเลขใบอนุญาตขับรถสาธารณะของคนขับรถยนต์รับจ้างแบบพิเศษการเข้ารับการฝึกอบรม และการเกิดอุบัติเหตุพร้อมด้วยรูปถ่ายตามแบบที่นายทะเบียนประกาศกำหนดและจัดให้มีการบันทึกการเปลี่ยนแปลงในรายละเอียดดังกล่าวทุกครั้ง(๓) จัดให้มีการติดอัตราค่าจ้างบรรทุกคนโดยสารและอัตราค่าจ้างที่เพิ่มขึ้นจากค่าจ้างบรรทุกคนโดยสารตามข้อ๑๔ ในรถ ณ ที่ที่คนโดยสารเห็นได้ชัดเจน ทั้งนี้ ตามลักษณะขนาดและตำแหน่งที่นายทะเบียนประกาศกำหนดข้อ ๑๒ ผู้รับใบอนุญาตต้องจัดให้คนขับรถยนต์รับจ้างแบบพิเศษเข้ารับการอบรมตามหลักสูตรที่อธิบดีประกาศกำหนดข้อ ๑๓ ผู้รับใบอนุญาตต้องอำนวยความสะดวกตามสมควรแก่เจ้าหน้าที่ในการตรวจสอบเพื่อให้มีการปฏิบัติตามกฎกระทรวงนี้ข้อ ๑๔ ให้รัฐมนตรีมีอำนาจกำหนดอัตราค่าจ้างบรรทุกคนโดยสารสำหรับรถยนต์รับจ้างแบบพิเศษและอัตราค่าจ้างที่เพิ่มขึ้นจากค่าจ้างบรรทุกคนโดยสารดังต่อไปนี้(๑) ค่าจ้างบรรทุกคนโดยสารให้กำหนดโดยถือเกณฑ์ระยะทาง ๒กิโลเมตรแรกไม่เกิน ๑๕๐ บาท และกิโลเมตรต่อ ๆ ไปไม่เกินกิโลเมตรละ ๒๕ บาทในกรณีที่ไม่สามารถเคลื่อนที่หรือเดินรถต่อไปได้ตามปกติวิสัยในอัตรานาทีละไม่เกิน๑๐ บาท(๒) อัตราค่าจ้างที่เพิ่มขึ้นจากค่าจ้างบรรทุกคนโดยสารให้กำหนดดังต่อไปนี้(ก) กรณีการจ้างผ่านศูนย์บริการสื่อสารของผู้รับจ้าง กำหนดได้ไม่เกิน๑๐๐ บาท(ข) กรณีการจ้างจากท่าอากาศยานหรือสถานที่ที่กระทรวงคมนาคมประกาศกำหนดโดยรถยนต์รับจ้างนั้นจอดรอคนโดยสารอยู่ในสถานที่ดังกล่าวณ จุดที่ได้จัดไว้เป็นการเฉพาะ กำหนดได้ไม่เกิน ๒๐๐ บาทการกำหนดอัตราค่าจ้างบรรทุกคนโดยสารและค่าจ้างที่เพิ่มขึ้นจากค่าจ้างบรรทุกคนโดยสารตามวรรคหนึ่งให้ประกาศในราชกิจจานุเบกษาการเรียกเก็บค่าจ้างบรรทุกคนโดยสารให้เรียกเก็บตามจำนวนเงินรวมที่แสดงไว้ในมาตรค่าโดยสารส่วนการเรียกเก็บค่าจ้างที่เพิ่มขึ้นจากค่าจ้างบรรทุกคนโดยสาร (ถ้ามี)ให้เรียกเก็บเพิ่มขึ้นจากค่าจ้างบรรทุกคนโดยสารที่แสดงไว้ในมาตรค่าโดยสารดังกล่าวข้อ ๑๕ ผู้รับใบอนุญาตผู้ใดประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อนายทะเบียนตามแบบที่อธิบดีประกาศกำหนดก่อนวันที่ใบอนุญาตนั้นหมดอายุไม่เกินสามสิบวันพร้อมด้วยหลักฐาน ดังต่อไปนี้(๑) ใบอนุญาตฉบับเดิม(๒) หนังสือรับรองการจดทะเบียนนิติบุคคล(๓) แผนธุรกิจตามข้อ ๔ให้ไว้ณ วันที่ ๓๐ พฤษภาคม พ.ศ. ๒๕๕๔สุชาติโชคชัยวัฒนากรรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑. ใบอนุญาตประกอบการรับจ้างบรรทุกคนโดยสารโดยใช้รถยนต์รับจ้างแบบพิเศษ๒. เงื่อนไข(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่การรับจดทะเบียนรถยนต์รับจ้างบรรทุกคนโดยสารไม่เกินเจ็ดคนในเขตกรุงเทพมหานครตามกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครพ.ศ. ๒๕๕๐เป็นการรับจดทะเบียนที่เปิดโดยเสรีโดยไม่ต้องขอรับใบอนุญาตประกอบการรับจ้างทำให้มีผู้ให้บริการรถยนต์รับจ้างเป็นจำนวนมากยากแก่การกำกับดูแลให้มีมาตรฐานที่สม่ำเสมอทั้งด้านการให้บริการมาตรฐานของผู้ขับรถและมาตรฐานด้านความปลอดภัยรวมทั้งยากต่อการยกระดับคุณภาพมาตรฐานการให้บริการที่สูงขึ้นดังนั้น เพื่อเป็นการเพิ่มทางเลือกสำหรับผู้ใช้บริการรถยนต์รับจ้างและยกระดับมาตรฐานบริการของรถยนต์รับจ้าง ผู้ขับรถยนต์รับจ้างและเพิ่มความสะดวกสบายให้มีคุณภาพและมาตรฐานที่สูงขึ้นจากที่มีอยู่ในปัจจุบันสมควรกำหนดให้มีการรับจดทะเบียนรถยนต์รับจ้างแบบพิเศษ (TAXI-VIP) ขึ้นในเขตกรุงเทพมหานคร โดยกำหนดให้ผู้ประกอบการต้องได้รับใบอนุญาตประกอบการรถยนต์รับจ้างด้วยและโดยที่มาตรา ๒๓ วรรคสี่ และมาตรา ๒๔ วรรคสาม แห่งพระราชบัญญัติรถยนต์ พ.ศ. ๒๕๒๒กำหนดให้การขอรับใบอนุญาต การออกใบอนุญาตและการขอต่ออายุใบอนุญาตประกอบการรับจ้างบรรทุกคนโดยสารไม่เกินเจ็ดคนต้องเป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๙ สิงหาคม ๒๕๕๔ณัฐวดี/ตรวจ๙ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๒ ก/หน้า ๗/๔ สิงหาคม ๒๕๕๔